ועדת הכלכלה, כנסת 20, פרוטוקול מספר 723, 2018-03-12 09:30

איתן כבל: בוקר טוב לכולם.

איתן כבל: אני מתכבד לפתוח את ישיבת ועדת הכלכלה.

איתן כבל: אני שמח לפתוח את השבוע – האמת שפתחנו אותו כבר אתמול ואפילו באריכות.

איתן כבל: היום במסגרת העבודה השוטפת שלנו, גברתי מנהלת הוועדה, היועצות המשפטיות, רשמת, דובר.

איתן כבל: יש לנו כאן היום אורחת מכובדת ומאוד מוערכת – הממונה על ההגבלים.

איתן כבל: אבל טרם ניכנס ונעסוק בענייני דיומא כמדי יום נקריא שיר, כפי שאנחנו עושים כבר חודשים רבים.

איתן כבל: יום שני, בשבת נקרא את פרשת ויקרא.

איתן כבל: היום נקרא את שירו של המשורר שוקי גוטמן.

איתן כבל: גוטמן, משורר ישראלי ואיש חינוך, יליד 1966, גדל בכפר-סבא וכיום מתגורר בפרדס-חנה.

איתן כבל: למד בבית הספר של "הליקון" ובעל תואר שני בחינוך בהוראה רב תחומית.

איתן כבל: שיריו פורסמו בעיתונים ישראליים ובמות ספרותיות שונות.

איתן כבל: גוטמן ייסד את "אשכולות פואטיקה" – קבוצת משוררים ישראלים העורכים אירועי שירה לקהל הרחב.

איתן כבל: בנוסף מרצה על שירה ויצירתיות במסגרות שונות.

איתן כבל: ספרו השני "מיקוד עצמי" ראה אור בהוצאות "אשכולות פואטיקה" בתחילת 2018.

איתן כבל: הפעם בחרנו שיר שמתכתב איכשהו עם המציאות שבה אנחנו נמצאים:

איתן כבל: השר לביטחון עצמי / שוקי גוטמן גבירותיי ורבותיי, קהל נכבד, מכריז בזאת על פתיחת מסע בחירות מקדימות לתפקיד השר לביטחון עצמי אל תשאלו יותר מדי, אתם יודעים הכול בסדר.

רם וברור: אין להצטייד בשכפצ"ים וכדורים תועים, חסל ירי בגוויות מתות, לפני שידורי פרסומות, רשמו על קירות בתים יעדי כיבוש קצרי מועד אל תשאלו.

רם וברור: אתם יודעים, אתם בסדר.

רם וברור: שלטי חוצות בכל אתר אני, אני, ואני.

רם וברור: מתמודד לראשונה בבחירות מקדימות, סקרים חיוביים, אוזניים כרויות, עיניים בריאות, אהיה השר לביטחון עצמי, אל תשאלו, אתם יודעים.

רם וברור: אני בסדר?

איתן כבל: אחלה שיר.

<אתי בנדלר: מתי הוא כתב את זה?

<אתי בנדלר: מעניין.

<לאה ורון: אבל זה עדיין רלוונטי.

<לאה ורון: לא נס לחו.

איתן כבל: רלוונטי.

איתן כבל: לא נס לחו של השיר.

איתן כבל: לצערי, אני עובר במעבר חד כמו תמיד לקטל בדרכים.

איתן כבל: אני מזכיר: השנה נהרגו כבר 67 בני אדם; 69 נהרגו במועד הזה בשנה שעברה.

איתן כבל: נכון שזה נראה כאילו יש ירידה, אבל בשורה התחתונה אנחנו לגמרי מתכתבים סטטיסטית עם התוצאות של השנים האחרונות.

איתן כבל: איך אני אומר?

איתן כבל: אין לי אפילו למי לפנות בימים האלה.

איתן כבל: אבל אנחנו נמשיך ונעלה את הנושא על סדר יומנו מדי יום ומדי שבוע.

איתן כבל: תודה.

התכנסנו כאן: אני אזכיר, זאת הצעת חוק שהוגשה על-ידי שר הכלכלה שגם ביקש במפגיע לעשות כל מאמץ להעלות אותה לסדר יומה של הוועדה עוד טרם יציאת הכנסת לפגרה או לחופשה מרוכזת לתקופה – מי-יודע.

<אתי בנדלר: אדוני מצפה שגם אם הצעת החוק תאושר היום היא תעלה לקריאה שנייה ושלישית?

<אתי בנדלר: אני מודיעה כבר שאין סיכוי.

איתן כבל: אני לא מצפה לכלום.

<אתי בנדלר: אוקיי.

איתן כבל: הנחת העבודה שלי היא שזה כבר לא יעלה.

איתן כבל: נכון לרגע זה ועדת הכספים מתכנסת בעוד כשעה להתחיל את ההצבעות, והמשמעות היא שהחל מהיום בערב אחרי דיון 40 חתימות עם ראש הממשלה יתחילו הדיונים, וניכנס ללופ של דיונים עד יום רביעי או אולי אפילו יום חמישי – תלוי מצב.

איתן כבל: אני לא בטוח שאפילו יבקשו מאתנו לבטל את הוועדות.

איתן כבל: אני לא יודע לומר זאת.

איתן כבל: אבל יש מצב שבו אפילו הוועדות שאמורות להיות מחר בבוקר וביום רביעי תבוטלנה.

איתן כבל: אבל דיה – לא נאמר "לצרה בשעתה" – לעניין בשעתו.

<לאה ורון: אבל אם המליאה תתכנס במהלך הפגרה – ומדובר בהצעת חוק ממשלתית – אולי אפשר יהיה להעלות אותה.

איתן כבל: אם נתכנס בפגרה אני מעדיף לעסוק יותר בתקנות שלא מצריכות העלאה לדיון.

<לאה ורון: זה ברור.

<לאה ורון: אתי הבינה והודתה לי כבר.

איתן כבל: הבנתי.

איתן כבל: גם אני.

איתן כבל: מי מציג את החוק?

<מיכל הלפרין: אני אומר כמה מילים מקדימות.

איתן כבל: בבקשה, גברתי.

<מיכל הלפרין: תודה רבה על קביעת הדיון במהירות ותודה רבה על ההתגייסות ברגע האחרון לפני היציאה לפגרה לדון בנושא הזה.

<מיכל הלפרין: זה באמת נושא שנמצא בראש סדר העדיפויות גם של משרד הכלכלה בהקשר של הפחתת יוקר המחיה וגם בראש סדרי העדיפויות שלנו.

<מיכל הלפרין: אני אסביר את הרקע לדברים: הצעת החוק הזאת נולדה בעקבות דיוני ועדת לנג ודוח ועדת לנג, והיא חלק ממסקנות ועדת לנג שעסקו במגבלות שמוטלות על הייבוא ובבעיות של חסימת ייבוא.

<מיכל הלפרין: אנחנו צריכים להבין – מדינת ישראל היא כלכלה קטנה ומבודדת ברמה הגיאוגרפית, והיא נסמכת עד מאוד על ייבוא.

<מיכל הלפרין: לכן כל נושא שיכול לקדם את הייבוא בכל המובנים שלו החל מתשתיות ייבוא והמשך בפתיחת גבולות והורדת מגבלות רגולטוריות – כל נושא כזה נמצא בראש סדר העדיפויות שלנו.

<מיכל הלפרין: היום אנחנו נוגעים בהצעת החוק בנקודה מאוד ספציפית של ייבוא – הייבוא המקביל והייבוא האישי.

<מיכל הלפרין: אני אגיד מה זה ייבוא מקביל.

<מיכל הלפרין: ייבוא מקביל הוא ייבוא שלא נעשה ישירות מהספק, היצרן בחו"ל או הספק הרשמי בחו"ל לישראל, אלא נעשה באמצעות צדדים שלישיים שלהם אין התקשרות ישירה עם הספק בחו"ל.

<מיכל הלפרין: בדרך כלל הדברים האלה נוצרים כאשר יש יבואנים שמוצאים סחורה זולה במדינות - -

איתן כבל: תאמיני לנו שאנחנו עוסקים בנושאים האלה מדי יום, כולל אתמול בדיונים על ייבוא מקביל ברכב.

איתן כבל: זה לחם חוקה של הוועדה בכל הנוגע לפתיחת שווקים והורדת יוקר המחיה.

<מיכל הלפרין: אז אני רק אומרת את זה כדברי פתיחה כדי שנהיה מסודרים.

<מיכל הלפרין: בדרך כלל הייבוא המקביל נוצר בהזדמנויות עסקיות, והוא נוצר כתוצאה מזה שהספק מספק במחירים שונים למדינות שונות ונוצרת אפשרות ליצירת ארביטרז'.

<מיכל הלפרין: הייבוא המקביל סומן כבר בשנים האחרונות כמשהו שמחולל תחרות ומרסן את כוחם של היבואנים הרשמיים כך שהם לא יפריזו במחירים ולא יעלו מחירים.

<מיכל הלפרין: לכן אנחנו רואים חשיבות רבה מאוד בקיומו של ייבוא מקביל וייבוא מקביל שהוא קל ונוח ולא נתקל בקשיים מסביב.

<מיכל הלפרין: הצעת החוק הזאת עוסקת בבעיות שמעוררים יבואנים רשמיים כדי לחסום את הייבוא המקביל.

<מיכל הלפרין: אנחנו מבקשים פה שתינתן לרשות סמכות לתת הוראות ספציפיות ליבואן רשמי כאשר אנחנו מוצאים שיש בעיה שחוסמת את הייבוא המקביל.

<מיכל הלפרין: אני מניחה שבהמשך הדרך אנחנו נפרט איזה סוגי הוראות ודוגמות וכיוצא בזה, אבל בינתיים זה העניין.

<מיכל הלפרין: בנוסף ציינו בהצעת החוק הזאת גם את הייבוא האישי.

<מיכל הלפרין: הייבוא האישי בעקבות המסחר באינטרנט והמסחר הגלובלי הפך להיות רסן תחרותי גם מאוד משמעותי במשק שלנו.

<מיכל הלפרין: אנחנו רואים שתחומים שבהם הצרכן הישראלי נכנס לאינטרנט ומביא ייבוא אישי יש לחץ על היבואנים המקומיים, יש לחץ על הקמעונאים המקומיים, ולכן אנחנו רוצים לעודד את הייבוא האישי.

<מיכל הלפרין: לכן הוספנו שגם בייבוא האישי כאשר ננקטות פרקטיקות על-ידי יבואן רשמי כדי לחסום ייבוא אישי צריכה להיות סמכות לממונה לתת הוראות בנושא הזה כדי לאשר את הפתיחה של היבוא האישי.

<מיכל הלפרין: זה בתמצית הרעיון שבבסיס החוק.

<מיכל הלפרין: אנחנו, כמובן, נשמח להרחיב בנושא הזה.

שאלה אחת: בוקר טוב, חבר הכנסת חאג' יחיא.

<מיכל הלפרין: הצעת החוק בפירוש נועדה לטפל גם בסיטואציות כאלה.

<מיכל הלפרין: כיוון שיש פה סיטואציות מסחריות שונות אנחנו רוצים את הגמישות לתת הוראות ולא לקבוע כללים גורפים וחד-משמעיים בנושא של מתן אחריות; למשל למוצרי אלקטרוניקה יכול להיות שלספק הרשמי יהיו הסברים למה על דברים מסוימים הוא יכול לתת אחריות ועל דברים אחרים הוא לא יכול לתת אחריות.

<מיכל הלפרין: יכול להיות שנידרש לנושא הזה, אבל נתפור אותו בתפרים מדויקים יותר בגלל האפשרות לתת הוראות.

<מיכל הלפרין: לכן גם הסמכות היא סמכות גמישה.

<מיכל הלפרין: כי ברגע שאנחנו יכולים לתת הוראות אנחנו גם יכולים לשמוע את הספק, להבין מה הקשיים שלו במתן אחריות, מה הבעיות שלו, ולתפור את ההוראות כך שזה פותר את הבעיות: מצד אחד מאפשר לצרכן שקנה בייבוא מקביל לקבל שירות ומצד שני מאפשר לספק ש- - -רשת מעבדות תיקון או רשת מתן אחריות להגן גם על האינטרסים המסחריים שלו כך שהוא לא יימצא נותן שירות לדברים שהוא מרגיש שהוא לא מסוגל לתת להם שירות או שיש לו הסברים מניחים את הדעת מבחינתנו שאי אפשר לתת שירות.

איתן כבל: אני מקשיב לך, ואני שומע בדיוק את הדיונים בייבוא – אפילו אין צליל אחד מיותר בכל העניין הזה; כי בימים אלה ממש אנחנו עוסקים אפילו עד כדי תביעה שנמצאת בבית המשפט של היבואנים הגדולים נגד הייבוא האישי והמקביל בשאלות הנוגעות לרכבים שאתה קונה בארצות-הברית.

איתן כבל: בארצות-הברית היצרן נותן אחריות רק בתוך ארצות-הברית.

איתן כבל: מה שאני מנסה להזהיר – אף אחד מהם לא מתנדב.

איתן כבל: גם אחרי שאת תוציאי את הכללים החשובים שיאפשרו לשוק לפעול ולאפשר לו לבצע ייבוא מקביל וייבוא אישי הסיבות למה לא תהיינה יותר ארוכות מכמות הדפים שנמצאת אצלכם במאגרים.

איתן כבל: אני אומר את זה כדי שיהיה ברור.

איתן כבל: נכון להיום זה מאוד דיכוטומי, זאת אומרת הם לא רוצים כי הם רוצים להרוויח.

איתן כבל: כל עוד הם השחקנים המרכזיים בשוק הם יעשו את כל אשר לאל ידם כדי שלא יתאפשר ייבוא של סחורה דומה או בוודאי ובוודאי אותה סחורה של אותו יצרן שקנה אותה בשרשור.

איתן כבל: אני אמרתי את הדברים, לתשומת לבך.

איתן כבל: אבל אני חושב שזאת הצעת חוק מאוד ראויה ומאוד חשובה.

איתן כבל: מי שבלחץ אז חוק הגיוס אושר בוועדת השרים עכשיו.

איתן כבל: חאג', אתה מסודר.

עבד אל חכים חאג' יחיא: - - -

איתן כבל: התכוונתי לגבי הגיוס.

עבד אל חכים חאג' יחיא: ללא שום קשר - -

איתן כבל: מי מתחיל את ההקראה או רוצה לומר עוד כמה מילים אם לא חייבים?

איתן כבל: הערות?

איתן כבל: מישהו רוצה להעיר?

<רווית ארבל-הוסמן: יש לנו הערות.

איתן כבל: האם הערות במקרו?

איתן כבל: קודם כול, שמך.

<רווית ארבל-הוסמן: עורכת הדין רווית ארבל בשם התאחדות התעשיינים.

<רווית ארבל-הוסמן: יש לנו הערות גם במקרו לגבי הצורך בתיקון הזה עוד לפני שבאים לתוכן שלו.

<רווית ארבל-הוסמן: אדוני יחליט אם הוא רוצה שנאמר אותם כעת.

איתן כבל: ענייני מקרו – עכשיו.

איתן כבל: כי ברגע שהוא יתחיל את ההקראה אין הרצאות.

איתן כבל: יש התייחסויות לסעיפים הנקראים.

איתן כבל: בבקשה, גברתי.

איתן כבל: דרך אגב, לא היה לי ספק שמישהו יגיד, רק לא ידעתי מי מהנוכחים יאמר על מיותרות החוק.

איתן כבל: תרגישי בנוח ואמרי את דברייך.

<רווית ארבל-הוסמן: אדוני ישמע ויחליט לבד.

<רווית ארבל-הוסמן: עוד לפני שבאים לתוכן, מדובר בתיקון שמקנה לממונה סמכות לתת הוראות ליבואן מורשה במקרה שיש פגיעה בתחרות.

<רווית ארבל-הוסמן: הוראה מקבילה קיימת בספר החוקים ממש כמעט אחד לאחד לגבי בעל מונופולין.

<רווית ארבל-הוסמן: ועדת לנג שממנה יצא התיקון הזה כפי שהממונה ציינה עמדה על קושי אחד.

<רווית ארבל-הוסמן: הקושי היה רק במקרים שיש תחרות מועטה.

<רווית ארבל-הוסמן: זאת אומרת אם היבואן המורשה הוא יבואן במקום שאין תחרות אז אין בעיה.

<רווית ארבל-הוסמן: איפה הייתה בעיה?

<רווית ארבל-הוסמן: הבעיה הייתה נעוצה בהגדרה של "מונופולין".

<רווית ארבל-הוסמן: מונופולין היום זה רק מישהו שמחזיק בנתח שוק של מעל 50%.

איתן כבל: אתמול במקרה התעמקתי עם הנציגים של הממונה בשאלות אחרות, מהו מונופולין.

<רווית ארבל-הוסמן: זה בדיוק העניין.

<רווית ארבל-הוסמן: עומד כרגע תיקון לחוק.

<רווית ארבל-הוסמן: ועדת לנג אמרה בשורה התחתונה שיכול להיות כוח שוק ליבואן מורשה בלי שהוא יהיה מונופולין, ואז יש בעיה כי אין סמכות לממונה לתת לו הוראות.

<רווית ארבל-הוסמן: אלא מה, כפי ששוחחו עם אדוני בהקשר הזה בדיוק כרגע עומד על הפרק בשלבים מאוד מתקדמים תזכיר לחוק המונופולין.

<רווית ארבל-הוסמן: השם המדויק הוא "חיזוק האכיפה והפחתת הנטל הרגולטורי", שעבר כבר ועדת שרים לענייני חקיקה לפני כשלושה שבועות.

<רווית ארבל-הוסמן: הוא פותר את הבעיה הגדולה מהשורש.

<רווית ארבל-הוסמן: התיקון הזה זה בסך הכול מדבקה למקרה פרטי שהבעיה הגדולה יוצרת.

<רווית ארבל-הוסמן: הרי תעשיינים לא אמורים לזעוק את זעקתם של היבואנים, לבד מהעובדה שיש פה עניין שנוגע ליצרנים שנדבר עליו בהתראה.

<רווית ארבל-הוסמן: העניין העקרוני הוא שיש פה זילות של הליך החקיקה.

<רווית ארבל-הוסמן: זה צעד אחד נוסף מ-1988 כשהחוק נחקק ועד 2011 – מהלך של 23 שנים – תוקן החוק.

<רווית ארבל-הוסמן: אנחנו בדקנו לקראת ההערות לציבור כ-9 פעמים - -

איתן כבל: יפה.

<רווית ארבל-הוסמן: בלבד.

<רווית ארבל-הוסמן: 23 שנים.

<רווית ארבל-הוסמן: משהו קרה ב-7-6 השנים האחרונות, וכל עניין שעולה לכותרות, כל איזושהי בעיה פרטנית היא סיבה לתקן את החוק.

<רווית ארבל-הוסמן: ב-7 השנים האחרונות תוקן החוק כמו שלא תוקן ב-23 השנים קודם.

<רווית ארבל-הוסמן: אנחנו כבר בשמונה תיקונים, וזה התיקון התשיעי.

<רווית ארבל-הוסמן: זאת אומרת יש פה מגמה יותר רחבה.

<רווית ארבל-הוסמן: אנחנו מציעים טקטית, אדוני.

<רווית ארבל-הוסמן: התיקון חשוב – בוא נקפיא אותו.

איתן כבל: העניין ברור.

<רווית ארבל-הוסמן: לדעתי, גם הממונה מסכימה איתי שאם זה עובר את זה לא צריך.

<רווית ארבל-הוסמן: אז בוא נמתין.

<רווית ארבל-הוסמן: ממילא עניינית אין סיכוי שזה יעבור לקריאה שנייה ושלישית בזמן הקרוב.

<רווית ארבל-הוסמן: לכן אני חושבת שהשכל הישר, אם אין שיקולים אחרים שהם לא שכל ישר - -

<רווית ארבל-הוסמן: אדוני רואה שהתיקון כולל גם פגיעה בייצור.

<רווית ארבל-הוסמן: ייצור על-פי זיכיון.

איתן כבל: גברתי, אני מבין.

איתן כבל: אני יורד או עולה ברזולוציות – את תבחרי לעצמך את נקודת המוצא.

איתן כבל: עמדתך לא מתקבלת מה שנקרא by far.

איתן כבל: אמרת את הדברים שלך, הפרוטוקול סבל אותם, אבל בשורה התחתונה – אני אומר לך בכנות – אני אפילו לא מבין את העמדה.

איתן כבל: אני מבין את המילים ואפילו את המשפטים ככתבם וכלשונם, אבל אני לא מצליח להיאחז בהם בהקשר שגם אם הונחה הצעת חוק שאולי עשויה - -

<רווית ארבל-הוסמן: לא אולי.

איתן כבל: גברתי לא מחשבת קיצין, כמו שאמרתי.

איתן כבל: אני לא יודע.

איתן כבל: אני מצפה ממשרדי ממשלה שכשמגיעה הצעת חוק פרטית תמיד יקום אותו נציג ממשלה ויגיד, במקרה יש הצעת חוק ממשלתית שמונחת – ואוטוטו.

איתן כבל: רק אף אחד לא אומר שכבר עשר "אוטוטו".

איתן כבל: זה כמו המערכון של הגשש – אוטוטו עד שבועז יסיים את הקולג'.

איתן כבל: בן כמה בועז?

איתן כבל: בן שלוש.

איתן כבל: את מכירה את זה מהמערכון של הגשש שבסוף זה עוד 20 שנה.

איתן כבל: בבקשה, אדוני.

איתן כבל: שם ותפקיד.

<רונן רגב כביר: רונן רגב כביר, מנכ"ל אמון הציבור.

<רונן רגב כביר: אני מברך את הוועדה על הדיון הזה.

<רונן רגב כביר: כמו שאמרת, אדוני היושב-ראש, השאלה העיקרית היא איך זה קורה רק עכשיו.

<רונן רגב כביר: אני רוצה להזכיר – אנחנו נמצאים במדינה מאוד יוצאת דופן, שלולית מאוד קטנה, מאוד מבודדת, ומבחן התוצאה הוא ששחקנים מאוד קטנים, כמעט בלתי מורגשים בכלכלות העולמיות, יכולים בארץ לייצר חסמי תחרות וחסמים אמיתיים ועוד בלי העזרה של הרגולציה של הממשלה שנותנת חסימת תחרות.

<רונן רגב כביר: לכן הצעדים האלה, כפי שאמרה הממונה, מדובר במתן כלי – לא בהוראה גורפת מבנית טיפשה שחותכת את השוק באופן לא מאוזן, אלא בכל מקרה ובכל סיטואציה - -

איתן כבל: רגע, רגע, משגיחת כשרות הגיעה.

איתן כבל: בוקר טוב, גברתי.

איתן כבל: אנחנו ממושמעים, הזכרנו את השר.

איתן כבל: הכול בסדר.

<רונן רגב כביר: יש פה כלי חשוב שחסר כיום.

<רונן רגב כביר: אני יכול לומר שאמון הציבור בפעילות שלנו מול עסקים – ואנחנו פועלים גם לא מעט מול עסקים קטנים – אנחנו נתקלים לפעמים ביבואנים עם הסכם בלעדיות של אקווריומים.

<רונן רגב כביר: הוא בלתי מורגש, אף אחד לא מכיר אותו, והוא מפעיל כוח שוק וחוסם חלקי חילוף והצעות כאלה ואחרות מצד אתרי מכר בארץ ובחו"ל.

<רונן רגב כביר: חשוב שיהיה הכלי הזה לרשות ההגבלים.

<רונן רגב כביר: הדבר היחידי שהרשות תצטרך לשקול היטב כשהיא משתמשת בו זה איפה האיזון במפגשים עם המשמעויות האחרות של ייבוא מקביל מבחינת הגנת הצרכן, מבחינה בטיחותית.

<רונן רגב כביר: שם יש עולמות שבהחלט חשוב להתייחס אליהם ולעשות את הדברים בצורה מאוזנת.

<רונן רגב כביר: אבל דווקא כשזה לא בחקיקה, אלא בהוראות ספציפיות ומדויקות יש הרבה יכולת לעשות את זה.

איתן כבל: תודה.

איתן כבל: כן, בבקשה.

<שלומי לויה: אני היועץ המשפטי של איגוד לשכות המסחר.

<שלומי לויה: אנחנו הבית של היבואנים.

איתן כבל: נכון.

<שלומי לויה: גם יבואנים רשמיים וגם יבואנים מקבילים.

<שלומי לויה: יש אצלנו גם וגם, ואנחנו יודעים להתמודד דרך סבך האינטרסים.

איתן כבל: אנחנו גם יודעים מי חזקים יותר.

<שלומי לויה: לא נכון.

איתן כבל: אה, לא?

איתן כבל: עלא כיפאק.

איתן כבל: אני איתך.

<שלומי לויה: אני חייב להגיד בהקשר הזה עובדתית שהצעת החוק שמונחת כאן לפנינו היא קודם כול שיפור; היא שיפור לעומת התזכיר שהונח ב-2015, היא שיפור לעומת התזכיר החדש שיצא ב-2017 – יש כאן שיפור.

<שלומי לויה: עדיין, אם נכנסים למהות הבעיה המרכזית זה עניין של חוסר ודאות.

<שלומי לויה: אנחנו הולכים כאן לעניין של פגיעה בתחרות בשורה התחתונה שזה שייך יותר לעולם ההסדרים הכובלים ולא לעולם ניצול הכוח לרעה של מונופולין.

<שלומי לויה: מה זה פגיעה בתחרות?

<שלומי לויה: כל דבר זה פגיעה בתחרות.

<שלומי לויה: אני התייעצתי עם הרבה מאוד עורכי דין שמתמחים בהגבלים עסקיים, וזה מה שהם עושים יום-יום.

<שלומי לויה: הם לא יכולים לייעץ ללקוחות שלהם איזה פעולות אחרי שהחוק הזה יעבור הן פעולות מסחריות לגיטימיות, ומה לא לגיטימי.

<שלומי לויה: צריך לזכור ולהבין - -

איתן כבל: עצור.

איתן כבל: כאן התשובה, להבנתי.

איתן כבל: בדיוק במקום שבו אתה אומר מה לגיטימי ומה לא לגיטימי.

איתן כבל: יש יבואן ראשי – ייבא מה שהוא רוצה ומה שמתאפשר לו על-פי כל דין; בא מאן דהוא – אתה סיימת את עבודתך, ואתה רוצה לייבא באופן מקביל לא מהיצרן, אלא ממישהו שמוכר לו ויש לו מחסן ענק - -

עבד אל חכים חאג' יחיא: יש לו עודפים.

איתן כבל: יש לו עודפים.

איתן כבל: זאת בדיוק הנקודה – האם יתאפשר לו לייבא לארץ ולקבל בארץ אחר כך את כל השירותים.

איתן כבל: אני מצפה מהמשרד ומהכללים החדשים שייקבעו שזה יתאפשר לו כי זה מייצר תחרות.

איתן כבל: זה העניין.

איתן כבל: הוא לא מייבא מסין מוצר דומה.

איתן כבל: אני רואה את זה בשוק הרכב – שם נהייתי - -

<מיכל הלפרין: מומחה.

איתן כבל: אני ישבתי בכל הישיבות וחאג' יחיא כמעט בכולן, והוא זוכר את הקרבות סביב העניין,למה לא.

איתן כבל: אין סעיף בחוק שלא השתמשו בו כדי לא להעביר ושאלו, למה צריך וכבר היום אפשר – כדי לעכב את התהליך הזה.

איתן כבל: זה דה ז'בו.

עבד אל חכים חאג' יחיא: כדי לעכב.

איתן כבל: לכן אני אומר את זה לך.

איתן כבל: אם אתה מייצג את אלה ואת אלה אז מה אתה מתערב?

<שלומי לויה: אני אסביר לך, אדוני, בהקשר הזה.

<שלומי לויה: אף אחד לא נגד ייבוא מקביל.

<שלומי לויה: ייבוא מקביל הוא עובדה מוגמרת.

<שלומי לויה: אנחנו רוצים לעודד את התחרות.

<שלומי לויה: צריך לדעת מול מי להתמודד.

<שלומי לויה: אני מדבר על סיטואציות מורכבות, אדוני.

<שלומי לויה: אם תקשיב בהקשר הזה אני אסביר.

<שלומי לויה: למשל, נניח שיש חנות מסוימת שליבואן רשמי יש סל מוצרים, ולעומת זאת ליבואן מקביל יש רק הכוכבים של אותו מותג.

<שלומי לויה: ואז אומר היבואן הרשמי לאותה חנות, אני לא אגיד לך עם מי לעבוד.

<שלומי לויה: אני רואה שאת עובדת גם איתי וגם עם יבואן מקביל - -

איתן כבל: כבר גרמתי לך להוריד מחיר.

איתן כבל: אתה רוצה שאני אקנה את מוצרי הכוכבים ממך?

איתן כבל: בדיוק לשם זה נוצר החוק – כדי לייצר את אותה תחרות שאומרת שאם אתה חושב שאתה קונה ממנו והוא רק מייבא לך את הכוכבים – אתה רוצה שאני אקנה ממך גם את הכוכבים?

איתן כבל: תוריד את המחיר.

<שלומי לויה: לא, אדוני, זאת לא הסיטואציה.

<שלומי לויה: אני אומר דבר כזה - -

איתן כבל: אוקיי.

<שלומי לויה: אם אדוני ייתן לי להשלים אני אסביר למה אני מתכוון.

איתן כבל: אדוני מגרה אותי.

<שלומי לויה: זה טוב.

<שלומי לויה: זה לצורך הדיון.

איתן כבל: כל משפט שאתה אומר הוא תרתי דסתרי.

<שלומי לויה: אני לא חושב, אבל זאת דעתו של אדוני.

איתן כבל: בסדר גמור.

איתן כבל: בגלל זה זאת דעתי ולא דעתך.

<שלומי לויה: היבואן הרשמי אומר לאותה חנות – אם אתם רוצים לקנות מהיבואן המקביל אהלן וסהלן, לא אמנע את זה מכם.

<שלומי לויה: אבל אם אתם רוצים את כל המגוון ממני תעבדו רק איתי - -

איתן כבל: העניין ברור.

<שלומי לויה: שנייה, ברשותך.

<שלומי לויה: היום זאת סיטואציה חוקית קיימת.

<שלומי לויה: ואחרי התיקון?

<שלומי לויה: מותר או אסור?

איתן כבל: זה הממונה תצטרך להגיד.

איתן כבל: ואם זה קיים צריך לתקן את זה.

<רווית ארבל-הוסמן: אגב, גם היום יש סמכות לממונה לטפל בסיטואציה הזאת.

<רווית ארבל-הוסמן: היא לא צריכה את התיקון הזה בשביל לטפל.

<רווית ארבל-הוסמן: מקרה אחד הייתי רוצה לשמוע של סיטואציה שאין בה כלים היום לממונה לפתור.

<רווית ארבל-הוסמן: תפטור אותה מהחוק הקיים - -

איתן כבל: אם הממונה סבורה שאין לה כלים כדי לממש את הרצון לייצר תחרות בשווקים האלה אז הנחת העבודה היא שהיא יודעת על מה היא מדברת.

איתן כבל: לצערי – או לא לצערי, אלא כעובדה – הטענות שהעליתם – הייתם צריכים להעלות את הקול כדי שאולי אני אחשוב שאתם משכנעים אותי במשהו.

איתן כבל: אין כאן שום דבר שמתכתב, במחילה, אפילו קרוב.

איתן כבל: להפך, האמירות שלכם רק שכנעו אותי בחשיבות של זה.

איתן כבל: אם החוק הזה לא מספיק נותן את הכלים אז נהפוך הוא – צריך לתקן את החוק כדי שתהיה תחרות הגונה, פתוחה.

תרשמו לפניכם: בבקשה, אדוני.

עבד אל חכים חאג' יחיא: אני פונה לשניכם, רוית ושלומי, מבחינתי החוק הוא טוב אם הוא פותח תחרות שהתוצאה שלה היא ירידת מחירים בלי לפגוע ביבואנים – אנשים שירוויחו, שייהנו – אבל אנחנו צריכים לדאוג לאזרח שתהיה תחרות שתוריד את המחירים.

עבד אל חכים חאג' יחיא: שניכם לא שכנעתם שהחוק הזה מיותר ולא יעזור להורדת מחירים.

עבד אל חכים חאג' יחיא: לכן יש מקום שנתקדם בחוק.

איתן כבל: תודה, אדוני.

איתן כבל: אני עובר להקראה.

<שלומי לויה: חבר הכנסת כבל, הייתי רק בנקודה הראשונה שעוד לא סיימתי.

איתן כבל: זה יום לימודים ארוך?

<שלומי לויה: לא יום לימודים ארוך, אבל יש לי - -

איתן כבל: דבר, אדוני.

איתן כבל: רק מקרו.

<שלומי לויה: רק מקרו בהקשר הזה.

<שלומי לויה: קודם כול הבעיה היא בעיה של ודאות, במיוחד כשלחוק ההגבלים העסקיים מוצמדת תת-תווית פלילית וקנסות ועיצומים כספיים.

<שלומי לויה: צריך לדעת מראש מהן הפרקטיקות המסחריות האסורות.

<שלומי לויה: לכן אנחנו אומרים שבעולם של 30 שנה שאנחנו יודעים לכאורה לחיות עם הסדר כובל אנחנו עדיין לא יודעים לשרטט מה זה בדיוק התנהגות שעלולה לפגוע בתחרות.

<שלומי לויה: לכן נוצרו בהקשר הזה פטורי סוג כדי לתת במובן מסוים כללי משחק ורף מסוים שאתה יודע לעבוד בתוכו.

<שלומי לויה: אנחנו מבקשים בהקשר הזה מבחינת הוודאות שהרשות להגבלים עסקיים תקבע גם את פטור הסוג ליבואנים הרשמיים.

<שלומי לויה: איפה נמל המבטחים של היבואן הרשמי, איזה פעולות לגיטימיות, איזה פעולות לא לגיטימיות.

<שלומי לויה: אנחנו רוצים גילויי דעת של הממונה על ההגבלים העסקיים.

<שלומי לויה: לא שקודם יעבור החוק, ואז נהיה ברמה של ניחושים מה מותר ומה אסור כשמדובר בהליך פלילי.

<שלומי לויה: אדוני, הליך פלילי זה הליך מאוד לא נעים.

<שלומי לויה: העולם העסקי זקוק לוודאות.

<שלומי לויה: יש הרבה מאוד פרקטיקות שהן לגיטימיות, ומחר תקבע הרשות – כרשות המקצועית והמומחית – שהפרקטיקות האלה הן פרקטיקות אסורות.

<שלומי לויה: איזה בית משפט יתערב בשיקול הדעת של הרשות המומחית?

<שלומי לויה: לכן צריך להיות כאן יותר אלמנט של ודאות ומידע ברור מה מותר ומה אסור.

בתיקון הזה: דיברנו קודם על ועדת לנג.

בתיקון הזה: התיקון המקורי הזה מרחיב את מסקנות ועדת לנג.

בתיקון הזה: אם אדוני יקרא נוכל לתת את הציטוטים הרלוונטיים.

בתיקון הזה: ועדת לנג דיברה על מוצרי צריכה בלבד; היא לא דיברה על כל היבואנים בכל השווקים.

בתיקון הזה: בתיקון המוצע יש כאן הרחבה מאוד גדולה, ואני אצטט את ועדת לנג: "הוועדה לא מצאה לנכון להטיל איסור גורף על כל הסדר בלעדיות בין הספק הזר ליבואן רשמי לישראל".

בתיקון הזה: בתיקון המוצע אנחנו מדברים על כל המוצרים.

בתיקון הזה: בשורה התחתונה, אם אני מסכם את זה – כי יש הרבה מה להגיד, ואני לא ארחיב יותר מדי כי זה באמת נקודות מקרו - -

איתן כבל: אוקיי.

איתן כבל: אני כבר רציתי לעצור אותך כי התחלת לרדת מדי.

איתן כבל: אבל אדוני יסיים.

<שלומי לויה: העניין הראשון הוא הוודאות; השני – עניין הטרגוט.

<שלומי לויה: מטרגטים כאן מישהו ספציפי שזה משהו שלא היה בדיני ההגבלים העסקיים ולא קיים בשום מקום אחר בעולם; שלישית – יש כאן הרחבה של מסקנות ועדת לנג.

<שלומי לויה: היינו שמחים לשמוע למה הרשות להגבלים עסקיים חושבת שיש צורך להרחיב אותם.

איתן כבל: גברתי תוכל להתייחס בהתייחסות מקרו לעניין?

<מיכל הלפרין: אני בעיקר רוצה להתייחס לחשש שההצעה הזאת יוצרת לה ודאות בשוק.

<מיכל הלפרין: אני רוצה לומר לאיגוד לשכות המסחר – אין צורך עדיין להפעיל עורכי דין, אין צורך עדיין להתייעץ.

<מיכל הלפרין: הצעת החוק הזאת אינה פוגעת בוודאות מכיוון שכל מה שהיא נותנת זה סמכות לממונה להטיל הוראות.

<מיכל הלפרין: אם הממונה ירצה להטיל הוראות הוא יקיים את חובת השימוע לפני כן, הוא ישמע את כל הצדדים הרלוונטיים, תהיה הזדמנות לכל אחד להתייעץ עם היועצים המשפטיים שלו, להשמיע טענות.

<מיכל הלפרין: ההוראות שיוטלו הן הוראות מאוד ספציפיות.

<מיכל הלפרין: אלה לא הוראות כלליות במושגי שסתום.

<מיכל הלפרין: יהיו הוראות שאומרות אלו התנהגות מותרות או מה הציפיות שלנו מהיבואן הרשמי באופן שלא יוכל ליצור שום אי ודאות.

<מיכל הלפרין: כך שאני חושבת שהחשש העיקרי של איגוד לשכות המסחר, אין לו מקום.

<מיכל הלפרין: אנחנו לא חושבים שהצעה הזאת באה לטרגט מתחרים ולא לטרגט תחרות.

<מיכל הלפרין: קודם כול כדי להפעיל את הסמכויות שלנו, לפי החוק, אנחנו צריכים להראות שיש חשש לפגיעה בתחרות בענף, אחרת אנחנו לא סתם רשאים להפעיל הוראות.

<מיכל הלפרין: שנית, כמו שאנחנו מטילים הוראות על בעלי מונופולין אנחנו יכולים, כמובן, להטיל הוראות על יבואן, ואין פה שום מדרון חלקלק.

<מיכל הלפרין: אנחנו לא מזהים אותו.

<מיכל הלפרין: לעניין הפרת האמנות הבין-לאומיות אני רק אציין שהתייעצנו לפני שהגשנו את הצעת החוק עם מנהל סחר חוץ; עברנו איתם על האמנות הבין-לאומיות, ואין פה, להבנתם, שום הפרה של אמנות בין-לאומיות.

איתן כבל: אני רוצה לעבור להקראה, אבל אני אומר לך שאני לא בטוח שאתה מייצג את שני הצדדים שנמצאים תחת הכותרת אצלך בהתאמה.

איתן כבל: אבל זה עניינכם.

איתן כבל: אני לא מתערב בשיקולים שלכם.

איתן כבל: לדעתי, הצעת החוק שמונחת כאן עם השאלות והבקשות שיידונו תוך כדי הקראה של הסעיפים השונים היא הצעת חוק טובה, וחבל שהיא מובאת עכשיו.

איתן כבל: כמו כל הצעת חוק היא הצעה.

איתן כבל: היא עוברת כאן שינויים, התייחסויות.

איתן כבל: בוודאי היא לא תעבור טרגוט.

איתן כבל: הדבר היחיד שיכול להפיל אותה זה בחירות או שיבוא שר אחרי כן ותשכנעו אותו שזאת פגיעה בתחרות.

איתן כבל: יקירי, סיימתי.

איתן כבל: נתתי לך די והותר.

<אתי בנדלר: הממשלה יכולה לגבש הצעת חוק - - -

<שלומי לויה: אפשר, אבל מה הנימוק?

<שלומי לויה: אפשר לעשות הכול.

איתן כבל: אני אגיד לך מה – יצירת התחרות.

איתן כבל: למה אנחנו עושים את זה?

איתן כבל: בשביל שהשר יוכל לקבל בהנחה כשהוא הולך לקנות מוצר או להזמין?

איתן כבל: אם שקל השר ובא בדברים עם הממונה וראה לנכון שזה יכול לייצר תחרות – והשר הזה, לפחות, יותר משרים אחרים, בכל הנוגע למאבק ביוקר המחיה עוד בהיותו חבר כנסת מן השורה גם בחקיקה שלו הנושא הזה היה מן הנושאים המרכזיים אצלו.

איתן כבל: אתה יכול להסכים או לא להסכים אבל אין ספק שזה לא דבר שאתה יכול להתחמק ממנו.

איתן כבל: הוא גם הגדיר את זה בכניסתו לתפקיד שזה יהיה אחד מנושאי הדגל שבכוונתו להוביל.

איתן כבל: הוא מביא כאן הצעה.

איתן כבל: השאלות שלך הן לגיטימיות.

איתן כבל: אנחנו נגיע אליהן ונעסוק בהן.

איתן כבל: נעבור להקראה, בבקשה.

<אורי שוורץ: הצעת חוק ההגבלים העסקיים (מתן הוראות ליבואן ישיר- הוראת שעה), התשע"ח–2017

איתן כבל: מה זה "אדם"?

איתן כבל: יש הגדרה ל"אדם"?

<אורי שוורץ: כן.

<אורי שוורץ: אני אקריא את ההגדרה בסעיף 26(ו) לחוק ההגבלים העסקיים: "אדם לרבות חברה ובנותיה, בנות של חברה אחת וכן אדם בחברה שהוא שולט בה".

איתן כבל: הבנתי.

איתן כבל: תודה.

איתן כבל: אני כבר אומר לך, גברתי הממונה, ואני אומר לך, גברתי היועצת המשפטית, אתמול כשישבנו כאן עם איתי והצוות של הממונה ומשרד התחבורה בשאלות לגבי הרצון שלנו לפתוח את השוק של החלפים שזה ה-נושא ב-ה' הידיעה כשכל זה כחגבים, נדמה לי, בשאלות שאנחנו עוסקים כאן.

איתן כבל: זה השוק הכי מטורף בעולם.

איתן כבל: אחד הכשלים הכי גדולים שמתקיימים היום בישראל בשונה ממדינות העולם שקשה לייצר מצב או בלתי אפשרי לייצר מהלך שאתה קונה דרך ספקים אחרים.

איתן כבל: אתה חייב לקנות את זה דרך היבואן הראשי שעובד מול היצרן.

איתן כבל: ואז מתקיים הקושי לייצר את התחרות.

איתן כבל: התחרות שמתקיימת - -

עבד אל חכים חאג' יחיא: ואז המחירים - -

איתן כבל: נכון.

איתן כבל: ואז כשאתה מביא את כל המוצרים הגנריים הדומים מסין וכדומה – יש שם קושי עצום שאני עדיין לא יודע איך - -

עבד אל חכים חאג' יחיא: אפילו הפרסום של המחירונים – גם זה לא יעזור.

איתן כבל: נכון.

איתן כבל: הרי יש בעיה.

איתן כבל: צריך לנסות לתת לה מענה.

<אתי בנדלר: שיסביר.

<אורי שוורץ: אני אסביר.

<אתי בנדלר: קודם כול את סעיף 1 רישא – מדוע זה הוראת שעה?

<אורי שוורץ: ההצעה שאנחנו מעלים כאן היום היא הצעה מיוחדת.

<אורי שוורץ: אנחנו חושבים שיכולה להיות השפעה עתידית אם וכאשר תעבור הרפורמה שהוזכרה כאן קודם.

איתן כבל: בעזרת ה'.

<אורי שוורץ: לכן אנחנו חושבים שנכון בשלב ראשון להעביר את הצעת החוק הזאת כהוראת שעה לשלוש שנים.

<אורי שוורץ: בסופה יש אפשרות להאריך אותה בשלוש שנים נוספות.

<אורי שוורץ: נגיע לזה בהמשך.

איתן כבל: יש לי הרגשה שאם הצעת החוק הזאת תעבור היא כנראה תוארך בדרך כזאת או אחרת.

<אתי בנדלר: השאלה אם יש טעם לעשות את זה כהוראת שעה או אם באמת תוגש הצעת החוק האמורה אז מבטלים את הפרק הזה ככל שיהיה צורך.

<אתי בנדלר: למה מלכתחילה הוראת שעה עם הארכות ועוד הארכות?

איתן כבל: אם אתה שואל אותי מניסיון בענייני חקיקה – וברוך ה' יש לי – עדיף ללכת על חקיקה ולא על הוראת שעה.

איתן כבל: זה גם מבזה שלאחר מכן אתה פוגש אותה אחרי שנים - -

<אתי בנדלר: 20 שנה כל פעם מאריכים את זה בעוד שלוש שנים.

איתן כבל: - - והיא כל הזמן תחת הגדרה של הוראת שעה.

איתן כבל: ירצה המשרד שהחוק החדש נותן את המענה ויתקבל, אפשר למחוק את הפרק הזה.

<אתי בנדלר: להפך, תאר לעצמך שהתזכיר אכן יגובש להצעת חוק והוא יתקבל.

<אתי בנדלר: אם אתה לא תתייחס באותה הצעת חוק לפרק הזה יכול להיות שבמקביל יהיו אפילו הוראות סותרות כי הפרק הזה יהיה עדיין בתוקף כי ניתן להאריך אותו לתקופות של שלוש שנים – כי אתה לא יודע מתי הצעת החוק ההיא תתקבל – וכך וכך תצטרך להתייחס לפרק הזה כדי שלא יהיו הוראות סותרות או מיותרות או שאינן מתיישבות זאת עם זאת – אינני יודעת מה יהיה באותה הצעת חוק.

<אתי בנדלר: אתה תצטרך להתייחס לזה כך וכך באותה הצעת חוק.

<אורי שוורץ: אני לא חושב שיש סכנה לסתירה.

<אורי שוורץ: יש לכל היותר סכנה לכפילות.

<אתי בנדלר: אם כך תסביר מה הטעם שזה הוראת שעה.

<אורי שוורץ: יש פה משהו שהוא חדש וייחודי מבחינתנו, ואנחנו מעדיפים להיות זהירים ביחס אליו.

<אורי שוורץ: אני לא משוכנע כמו שאמרו כאן קודם שהרפורמה תייתר את הצעת החוק הזאת.

<אורי שוורץ: אם זה בסדר מבחינת

<אורי שוורץ: כם נחשוב על הנקודה הזאת ונחזור אליכם?

איתן כבל: אני נותן לכם.

איתן כבל: ממילא זה לא עולה למליאה.

<אתי בנדלר: אבל לפני סיום הדיונים בהצעת החוק.

איתן כבל: זאת הצעה.

איתן כבל: גם אם תחליטו שבסוף זה יהיה הוראת שעה אני לא אשכב על הגדר.

<אתי בנדלר: אני רק רוצה להוסיף עוד נימוק.

<אתי בנדלר: הרי כל הצעת חוק שאתם מגישים בסופו של דבר, אתם לא יודעים איך זה ישפיע על השווקים בהמשך.

<אתי בנדלר: יכולה לבוא טענה שתמיד הצעת חוק חדשה תיקבע כהוראת שעה כדי ללמוד איך זה עובד.

<אתי בנדלר: אני לא בטוחה שזה משחק לטובת האינטרס של הרשות ושל הציבור.

<אתי בנדלר: אבל תשקלו את זה.

איתן כבל: אוקיי.

<אתי בנדלר: עכשיו להגדרות.

איתן כבל: אנא הסבר את ההגדרות.

<אורי שוורץ: אני מציע שנסביר את ההגדרות כשנקרא את הסעיף המהותי תוך כדי הסבר הסמכות שמוענקת לממונה בסעיף הבא ולא במנותק מהסמכות.

<אורי שוורץ: אבל איך שאתם רוצים.

<אתי בנדלר: ואז תתייחסו לשאלתי בעניין הגדרת ייבוא אישי?

<אורי שוורץ: כן.

איתן כבל: בבקשה.

איתן כבל: אין לי התנגדות.

<אורי שוורץ: כאן אפשר לעצור.

<אורי שוורץ: כמו שהסבירה קודם הממונה זה בעצם ליבו של התיקון.

<אורי שוורץ: מטרתו לתת לממונה את הסמכות לתת הוראות ליבואנים רשמיים בסיטואציה שבהם עלולה להיפגע התחרות כתוצאה מהתנהגותו או קיומו של יבואן רשמי.

<אורי שוורץ: זה נוגע כאן גם לטענות בנוגע לוודאות – החוק לא מכיל נורמה שחלה ממחר בבוקר על כל היבואנים הרשמיים, אלא למחרת מעבר החוק המצב נשאר כפי שהיה עד שתחליט הממונה עקב מקרה שהיא נתקלה בו, להפעיל את הסמכות שהוענקה לה לתת הוראות ליבואן רשמי במסגרת הסמכות שניתנה לה כאן.

עבד אל חכים חאג' יחיא: זה גם להגדיל את שיקול הדעת ואת הסמכויות של הממונה.

עבד אל חכים חאג' יחיא: זאת המשמעות.

עבד אל חכים חאג' יחיא: היא למעשה לומדת מצב קיים מסוים ואומרת, פה אני צריכה שיקול דעת שלי, וכדי להרחיב את התחרות אני רוצה לתת הוראות אחרות.

עבד אל חכים חאג' יחיא: זאת הכוונה.

<אורי שוורץ: נכון.

<אתי בנדלר: בשיחה אתמול הערתי שתי הערות, שאלתי שתי שאלות וביקשתי התייחסות לעניין הזה.

<אתי בנדלר: קודם כול יש הפניה בהגדרות להגדרה "ייבוא אישי" כהגדרתו בצו ייבוא חופשי בסעיף 2(ג)(1).

<אתי בנדלר: בדרך כלל בחקיקה ראשית, למעט בחריגים רבים, לא מקובל להפנות לחקיקת משנה בעיקר כשאותה חקיקת משנה אינה טעונה אישור הוועדה שדנה בהצעת החוק.

<אתי בנדלר: כי בעצם זה אומר שאפשר לשנות את העקרונות שקבע המחוקק הראשי באמצעות חקיקת משנה.

<אתי בנדלר: מעבר לכך אני בדקתי את ההגדרה של ייבוא אישי באותו צו, ואני לכשעצמי לא הבנתי עד הסוף למה ההגדרה מתייחסת ומדוע.

<אתי בנדלר: בסעיף 2(ג)(1) לצו ייבוא חופשי, התשע"ד-2014 נאמר ככה: "על אף האמור בסעיפים קטנים (א) ו-(ב) – אלה אותם סעיפים שמתירים ייבוא רק אם מתקיימים תנאים מסוימים, נאמר ככה: "על אף האמור בסעיפים קטנים (א) ו-(ב), פסקה (1) שאליה מפנים עכשיו – "יהיה יחיד רשאי לייבא את הטובין המפורטים בתוספת הראשונה ללא הצגתו של רישיון ייבוא או לייבא את הטובין המפורטים בתוספת השנייה בלא המצאת אישור או עמידה בתנאים" – אלה התנאים שמפורטים קודם – "אם הוכח להנחת דעתו של המנהל כי הטובין לא יובאו באמצעות עוסק, הם אינם מיועדים לצורכי אספקה, ייצור או מתן שירותים, והם מיובאים בכמות סבירה לשימושו האישי או המשפחתי של אותו יחיד (להלן – ייבוא אישי)", ואחר כך יש המשך למעט טובין.

עכשיו אומר ככה: אני מציעה שקודם נשמע התייחסות לזה, ואחר כך יש לי הערה נוספת.

<אורי שוורץ: המטרה של ההצמדה של ההגדרה לצו היא מתוך תפיסה דינמית של הטיפול המשולב בנושא של ייבוא אישי.

<אורי שוורץ: זאת אומרת אנחנו רואים את החקיקה הזאת כפי שהוסבר קודם לכן כחלק ממאמץ ממשלתי כולל להקל על הייבוא האישי, וההקלה נעשית מטעם - - - חשוב לנו שברגע שיהיה שינוי במקום אחד אז כל החקיקה שתומכת בייבוא האישי תשתנה.

<אורי שוורץ: אחרת עלול להיווצר מצב שפה נעשה שינוי וכאן לא נעשה שינוי - -

<אתי בנדלר: אני לא יודעת לאיזה שינוי אתה מרמז אבל בוודאי לא כל החקיקה נעשית בצד הזה שתומכת או משנה את האיסורים ואת ההיתרים לגבי ייבוא אישי.

<אתי בנדלר: נדמה לי שלא הכול נובע מהצו הזה, ואינני יודעת לאיזה שינויים אתה מתייחס.

<אתי בנדלר: אני אתן לך דוגמה, אם התשובה היא למשל שההגדרה מתייחסת למוצרים שמפורטים בתוספת הראשונה או השנייה הקורא הסביר שקורא את הצעת החוק הזאת צריך לעשות המון תרגילים כדי לדעת אם הוא נחשב לייבואן אישי או לא נחשב לייבואן אישי.

<אתי בנדלר: אני לא חושבת שזה נכון.

איתן כבל: מה שאני מבין שזה צריך להיות פשיטא, הכי פשוט.

איתן כבל: לא כל אחד שמייבא בייבוא אישי צריך להיות מחוקק או צריך ללכת לעורך דין כדי להבין למה זה מכוון – האם, כמו שהיועצת המשפטית אומרת, זה נוגע לשלושת הדברים או שזה סוחף.

איתן כבל: אני רואה את זה אפילו בדברים הכי פשוטים – אתה הולך לדיוטי פרי, ואתה שואל את עצמך את השאלות – מותר לי שניים?

איתן כבל: תחשוב שאדם נמצא באיזשהו מקום בחוץ והוא רוצה להזמין לו דרך האינטרנט – הוא לא צריך להיות עורך דין, הוא צריך להיות האדם הסביר שיודע מה הוא יכול להזמין.

איתן כבל: זה מה שאני מבקש.

איתן כבל: אני לא רוצה שעל כל ייבוא אישי אדם צריך לקחת לו - -

עבד אל חכים חאג' יחיא: האדם הפשוט שרואה את ההגדרה של אדם יחשוב על חברה וחברה בת?

<אתי בנדלר: לא.

<אתי בנדלר: אבל הוא קורא את החוק וזה כתוב לו.

עבד אל חכים חאג' יחיא: אני אומר אם זה לאנשים פרטיים, לא לחברות.

עבד אל חכים חאג' יחיא: אנשים פרטיים לא ייכנסו ויתחילו לחזור לחוק הזה.

<אתי בנדלר: פעם - - - מהצו שאלה פרשנית, וגם אם ענית על השאלה הפרשנית אתה צריך להתחיל לקרוא את התוספות הראשונות.

<אורי שוורץ: אני מזכיר שההפניה בחוק ההגבלים העסקיים בתיקון לצו ייבוא חופשי לא נוגע לשאלה מה אדם יכול או לא יכול לייבא.

<אורי שוורץ: הרי ההתייחסות בחוק ההגבלים העסקיים היא כמה סמכות יש לממונה לתת הוראות.

<אורי שוורץ: לכן האדם הפשוט שצריך לייבא וצריך לפנות או לא צריך לפנות לצו הזה – זה לא קשור לתיקון שבו אנחנו דנים כיום.

<אורי שוורץ: ההגדרה שאנחנו דנים עליה היא הגדרה שכל כולה נוגעת לסמכות הממונה על הגבלים עסקיים לתת הוראות ולא קשורה לשאלה מה אדם יכול או לא יכול - -

<אתי בנדלר: מי שמבצע ייבוא ישיר צריך לדעת אם הוא נחשב למי שמייבא ייבוא אישי שכתוצאה מכך הממונה רשאית לתת הוראות ליבואן הישיר.

<מיכל הלפרין: אנחנו לא ניתן ליבואנים אישיים הוראות.

<אתי בנדלר: למי אתם צריכים לתת הוראות?

<אתי בנדלר: בוודאי ליבואן הישיר.

<מיכל הלפרין: הישיר, לא האישי.

<אתי בנדלר: אבל היבואן הישיר צריך לדעת אם יש ייבוא אישי או אין ייבוא אישי בתחום שלו?

<מיכל הלפרין: כן.

<מיכל הלפרין: באופן כללי לדעת אם יש ייבוא אישי, אני מניחה שהוא צריך לדעת.

<אורי שוורץ: אבל יבואן רשמי הוא בדרך כלל לא אדם מן היישוב.

<אורי שוורץ: זאת אומרת זה לא אדם פשוט שעושה הזמנה באינטרנט.

<אורי שוורץ: זה בדרך כלל חברות שמייבאות כמויות גדולות ונעזרות בייעוץ משפטי.

<לירון נעים: זה נכון שלא מקובל להפנות לחקיקת משנה, אבל אחת הסיבות שעשינו הפניה כאן זה דווקא כדי לפשט כדי שלא ייווצרו כמה הגדרות שונות לייבוא אישי במקומות שונים בחקיקה.

<לירון נעים: חשבנו שבמקרה הזה יהיה יותר קל להפנות להגדרה הזאת שהיא ההגדרה המוכרת בתחום.

<לירון נעים: אגב, נדמה לי שנעשתה הפניה ל"אדם" בחוק ההסדרים האחרון בפרק של ייבוא, והמטרה הייתה לפשט.

<לירון נעים: המטרה בוודאי לא הייתה להפנות לתוספות כי זה כמובן לא רלוונטי.

<לירון נעים: אנחנו לא מגדירים מה מותר לייבא בייבוא אישי, אלא רק מהו ייבוא אישי.

<אתי בנדלר: אז רק שלושת האלמנטים שעליהם מדובר?

<אתי בנדלר: זה מאוד לא ברור, לדעתי, מההפניה.

<אתי בנדלר: אני מוכרחה לומר שאני קראתי את זה כמה פעמים; נעמה שלצדי קראה את זה, ושתינו שאלנו את אותה שאלה.

איתן כבל: אם בארזים נפלה שלהבת.

איתן כבל: אם היועצות המשפטיות סבורות שזה לא מספיק נהיר אז זה מצריך הבהרה, התייחסות, פישוט של הדברים.

<אורי שוורץ: כיוון שהתכוננו לכך חשבנו שננסה לשכנע, קיווינו שנצליח.

<אורי שוורץ: לא הצלחנו אז יש לנו הצעה אלטרנטיבית שמבוססת על שלושת היסודות.

איתן כבל: זאת אומרת הבנתם שיש בעיה.

איתן כבל: תמיד אם שמים אפשרויות זאת אומרת שאתם יוצאים מנקודת הנחה.

איתן כבל: לא משנה מה.

<אתי בנדלר: אני השתדלתי להעיר את ההערות מספיק מוקדם.

<אורי שוורץ: קיווינו לשכנע.

<אורי שוורץ: לא הצלחנו.

<אורי שוורץ: אז באנו עם הערה אלטרנטיבית.

איתן כבל: אפילו אני הבנתי.

<אורי שוורץ: "בסעיף זה 'עוסק' כמשמעותו בחוק מס ערך מוסף תשל"ו-1976.

<אתי בנדלר: בסדר גמור.

<אתי בנדלר: אתה מוכן להכתיב שוב את ההגדרה?

<אורי שוורץ: כן.

<אורי שוורץ: "ייבוא של טובין על-ידי יחיד שאינו עוסק שאינם מיועדים לצורכי אספקה, ייצור או מתן שירותים, והם מיובאים בכמות סבירה לשימושו האישי או המשפחתי של אותו יחיד.

<אורי שוורץ: בסעיף זה 'עוסק' כמשמעותו בחוק מס ערך מוסף – תשל"ו-1976.

איתן כבל: איפה נעצרת המשפחה?

<אתי בנדלר: זה בסעיף 1 לחוק - - - ההגדרה שם?

<אורי שוורץ: אני חושב שכן.

<אתי בנדלר: אם כן אז בסדר.

<אתי בנדלר: אני מוכנה אפילו להציע לכם לשקול שהשר באישור ועדת הכלכלה רשאי לשנות את ההגדרה "ייבוא אישי" אם אתם חוששים שיהיה שינוי בעניין הזה.

<אורי שוורץ: נחזור אליכם בעניין הזה?

איתן כבל: אתה צודק.

איתן כבל: אני לא סתם אמרתי.

איתן כבל: זה בא ממקום כזה.

איתן כבל: כן, בבקשה, אדוני.

<שלומי לויה: רק כדי לשמור על ההרמוניה.

איתן כבל: רק פה בהתייחסות - - -

<שלומי לויה: בהתייחסות לסעיף הספציפי הזה.

<שלומי לויה: במסגרת הרפורמה הגדולה שנעשית גם בעניין הייבוא האישי השר עומד להתקין תקנות בעניין הכמות שמגדירות מהי כמות סבירה.

<שלומי לויה: ואז יכולה להיווצר כאן בעיה כמו שהזכירו קודם מרשות ההגבלים העסקיים שתהיה הגדרה אחת כאן בחוק של כמות סבירה, ומצד שני ייבוא אישי מבחינת כמויות ספציפיות.

איתן כבל: אני מבין את מה שאדוני אומר.

איתן כבל: אני עוד לא ראיתי את החוק.

איתן כבל: מבחינתי הוא עוד לא עבר.

<שלומי לויה: עד 1,000 דולר, 30 יחידות, מעל 1,000 דולר, חמישה מוצרים.

איתן כבל: היועצת המשפטית פתחה והתייחסה לעניין הזה בעניין של הוראת שעה או לא הוראת שעה על כל המשתמע מכך.

איתן כבל: הם צריכים לתת לנו את התשובה בעניין הזה.

איתן כבל: אני לא מתכוון להתכתב בשום פנים ואופן עם ביצה שטרם נולדה.

איתן כבל: לכשדברים האלה יובאו – יש גם ספרות, יש אלף ואחד דברים.

איתן כבל: אני לא יודע להתעסק עם מה שלא מונח כאן לפניי, ואני יודע להתכתב איתו.

איתן כבל: יכול להיות שאדוני צודק, אבל כשזה יקרה זה יקרה.

איתן כבל: כן, גברתי.

<רווית ארבל-הוסמן: לא לעניין הייבוא האישי, אלא לעניין ההגדרה של יבואן ישיר.

<רווית ארבל-הוסמן: אדוני דיבר על כחול-לבן, ומדוע אנחנו כאן.

<רווית ארבל-הוסמן: אחד התקדימים בתיקון הזה, קטן ככל שיהיה, הוא שבפעם הראשונה בחקיקה הישראלית יצרן נכנס להגדרת יבואן.

<רווית ארבל-הוסמן: יבואן ישיר הוא יצרן ישראלי שמייצר בישראל לפי זיכיון שניתן לו במדינת חוץ.

<רווית ארבל-הוסמן: זאת אומרת מה שקרה, הכפיפו תחת גג אחד גם את כל היצרנים הישראלים שמייצרים לפי זיכיון – יש הרבה כאלה.

<רווית ארבל-הוסמן: אותם יצרנים מעסיקים אלפי עובדים במדינת ישראל שמייצרים מותגים בין-לאומיים.

<רווית ארבל-הוסמן: זה בכלל בעייתי להגדיר אותם כיבואן מלכתחילה.

<רווית ארבל-הוסמן: יש קושי עקרוני עם העניין הזה, ומעבר לכך גם מבחינה מהותית יש עיוות שנוצר –מה בינם לבין יצרנים אחרים שלא מייצרים לפי מותג בין-לאומי.

<רווית ארבל-הוסמן: הקושי – יצרן ישראלי מול מתחרים או יצרן ישראלי מול - -

איתן כבל: העניין ברור.

איתן כבל: גברתי, יש לכם תשובה בעניין הזה?

<מיכל הלפרין: כן.

<מיכל הלפרין: כאשר יש יצרן מקומי שמייצר מכוח זיכיון של מותג בין-לאומי יש אפשרות לייבוא מקביל.

<מיכל הלפרין: המותג הבין-לאומי הזה יכול להיות מיובא מחו"ל.

<מיכל הלפרין: אם לצורך העניין יש יצרן מקומי, למשל של מכוניות "סוסיתא" אז לא יהיה ייבוא מקביל של חלפים של מכוניות "סוסיתא".

<מיכל הלפרין: אבל אם יש במקרה יצרן מקומי, למשל "קוקה קולה" יכול להיות שיהיה ייבוא מקביל של קוקה קולה.

איתן כבל: דרך אגב, היה סיפור כזה עם הבירות.

<לאה ורון: של מכבי או גולדסטאר?

איתן כבל: לא, של יבואן.

איתן כבל: אני לא רוצה לפתוח את זה.

איתן כבל: היה דיון שלם, ונדמה לי שאפילו הגיע עד בג"ץ.

איתן כבל: זה מתקשר עם החבר'ה שהיו יועצים של לפיד.

איתן כבל: לא משנה, זה היה סיפור לא בהקשר הפוליטי.

איתן כבל: ניסו להפוך את זה גם לעניין פוליטי ולא היה בזה לא מניה ולא מקצתיה, אלא בהקשר הענייני המקצועי.

איתן כבל: זאת אומרת אני גם לא רוצה שייחסם, אני לא רוצה להרוג את השוק המקומי.

איתן כבל: אני מרשה לעצמי לומר שאין סביב השולחן הזה מי שעמל – הבעיה שלי עם לא מעט תעשיינים שנלחמים כחול-לבן כשזה נוגע להם, ולא כשזה נוגע לחלפים שהם צריכים לקנות בשביל לייצר את המוצר שלהם.

איתן כבל: אבל אני לא רוצה לפתוח את הדיון הזה.

<מיכל הלפרין: אני רק אציין – הדברים לא נאמרו לשם הדוגמה בלבד.

<מיכל הלפרין: בפרשת "קוקה קולה" הגדולה שעדיין כפופה לשימוע ועדיין לא מיצינו את ההליך שם, לפחות גילינו אינדיקציות לכך שהיצרן הישראלי של "קוקה קולה" מנסה פרקטיקות שונות כדי לחסום ייבוא מקביל של פחיות "קוקה קולה" לישראל.

<מיכל הלפרין: כך שהתופעות קיימות, ואני חושבת שהן ראויות למאבק.

<רווית ארבל-הוסמן: אדוני, אני רוצה לחזור להתחלה – הבעייתיות הזאת גם לעניין ההגדרה של ייבוא אישי וגם לעניין ההגדרה עכשיו של יבואן – האם הוא גם יצרן ישראלי על-פי זיכיון – רק ממחישה את הבעייתיות בקונספט מלכתחילה.

<רווית ארבל-הוסמן: מקומו של חוק ההגבלים הוא לא להיכנס למקומות האלה.

<רווית ארבל-הוסמן: התיקון לחוק שישנה את הגדרת מונופול ישים אותנו בשורה אחת עם האיחוד האירופי ועם מדינות אחרות שלא משנות כל יום את ההגדרה מה זה ניצול מעמד לרעה של בעל מונופולין ולא את הסמכויות של רשויות התחרות.

<רווית ארבל-הוסמן: הם עוסקים יותר באכיפה ופחות בתיקוני חקיקה שמובילים לכל מיני מבוכים שלא ניתן לצאת מהם.

<אתי בנדלר: אני רוצה להעיר בנוסף, עורכת דין נעמה דניאל שנמצאת לימיני, מעירה את תשומת לבי שיש יצרנים ישראלים שמייצרים את המוצרים שלהם מחוץ לישראל, ואז יכול להיות עניין של ייבוא מקביל.

<אתי בנדלר: צריכים לחשוב על זה.

<מיכל הלפרין: השאלה אם היצרן מאוגד בישראל פחות רלוונטית.

<מיכל הלפרין: אם יש מוצרים שמיובאים מחוץ לישראל לישראל תחת הסכם ישיר אין שום סיבה למנוע ייבוא מקביל של המוצרים האלה.

<מיכל הלפרין: השאלה אם החברה מאוגדת בישראל או לא היא לא כל כך מעסיקה אותי.

<מיכל הלפרין: לצורך העניין אם יש יצרן ישראלי, והמפעל נמצא ברומניה ומספק סחורה לתוך ישראל אני לא רואה סיבה למנוע ייבוא מקביל של הדבר הזה.

<מיכל הלפרין: אם אותו מפעל ברומניה מוכר בזול לבולגריה וביוקר לישראל אני לא רואה סיבה שנחסום את הייבוא המקביל בסיטואציה כזאת.

<אתי בנדלר: לא לחסום.

<אתי בנדלר: להפך – השאלה אם זה יאפשר לך.

<אתי בנדלר: היצרן הישראלי בכלל לא נכנס להגדרה של יבואן ישיר.

איתן כבל: היא אומרת שאם יש יצרן ישראלי - -

<אתי בנדלר: יש הרבה מאוד יצרנים ישראלים שיותר זול להם לייצר את זה בחו"ל.

איתן כבל: זה בא מעולם הביגוד.

איתן כבל: הוא העתיק את המפעל – משהו שאנחנו לא אוהבים – ונוצר המצב הזה והוא מייצר ביגוד ברומניה, אבל הוא מביא את הסחורה שלו לישראל כאילו הוא יצרן ישראלי - -

<אתי בנדלר: הישראלים בכלל לא יודעים שהסחורה יוצרה מחוץ לישראל.

איתן כבל: כן, גברתי.

איתן כבל: רצית להתייחס?

<שירה דימניק: אני מאגף התקציבים במשרד האוצר.

<שירה דימניק: בנוגע למה שעלה כאן עם ההגדרה של ייבוא אישי חשוב לי להגיד שההצעה המקורית של הרשות שעלתה פה גם על-ידי משרד המשפטים – הפניה להגדרה של ייבוא אישי, לפי הצו.

<שירה דימניק: אני אסביר למה.

<שירה דימניק: אני לא יודעת אם אתם מודעים לתהליך – הייתה החלטת ממשלה שלפיה הוקמה ועדת היגוי לעניין ייבוא אישי שעסקה בהסרת חסמים בייבוא אישי.

<שירה דימניק: אחד הדברים שהיא הולכת לעשות הוא שמשרד הכלכלה יתקין צו ייבוא אישי.

<שירה דימניק: היום ההגדרה של ייבוא אישי נגזרת מתוך צו ייבוא אישי כפי שהרשות הגדירה את זה.

<שירה דימניק: העניין הוא שבתוך ההגדרה של ייבוא אישי יש הרבה דברים שדורשים חידודים.

<שירה דימניק: כמה שזה נשמע פשוט זה די מורכב.

<שירה דימניק: למשל, הכמות הסבירה זה משהו שנדון בוועדה.

<שירה דימניק: זה גם עלה איגוד לשכות המסחר.

<שירה דימניק: זה משהו שהוועדה דיברה עליו, הציעה מהי הכמות הסבירה, וזה הולך להיכנס לצו.

<שירה דימניק: גם כשהגדירו כאן "ייבוא אישי שאיננו עוסק" – ההגדרה הזאת לא כל כך מדויקת - -

איתן כבל: העניין ברור.

איתן כבל: מה גברתי מציעה?

<שירה דימניק: אני מציעה שנעשה מה שהיה עכשיו בתוכנית הכלכלית – להפנות "מיובא לשימוש אישי או משפחתי".

<שירה דימניק: אגב, לשאלתך, "משפחתי" – העניין הברור הזה שזה התא המשפחתי של אותו אדם – "בהתאם להוראות הקבועות בצו לעניין ייבוא אישי לפי סעיף 2 לפקודת הייבוא והייצוא".

<שירה דימניק: זה אומר שבמצב הנוכחי זה מופנה לסעיף 2(ג)(1) בצו ייבוא חופשי, ולכשיותקן הצו לעניין ייבוא אישי זה יפנה להגדרה שהיא הגדרה ספציפית ומדויקת יותר.

<אתי בנדלר: זאת אומרת את מציעה להפנות לצו שעדיין לא נולד.

<שירה דימניק: המצב היום הוא לא מצב של ריק.

<שירה דימניק: יש היום הגדרה שמתוכה ניסיתם לגזור את הדברים העיקריים שיש בהגדרה ולהביא אותם לחקיקה ראשית.

<שירה דימניק: העניין הוא שעד תום אוגוסט בשנה הזאת יותקן צו ייבוא אישי שיגדיר את הדברים בצורה בהירה יותר.

<שירה דימניק: החקיקה כאן באה לדבר על עולם של העוסקים ולהגדיר מהו הייבוא המקביל; צו הייבוא האישי נועד להגדיר לצרכנים מהו ייבוא אישי ומהי הרגולציה שחלה.

<אתי בנדלר: אם כך אני חוזרת שוב על הצעתי שעכשיו שכנעת אותי שהיא הצעה טובה, לאפשר לשר באישור ועדת הכלכלה לשנות את ההגדרה.

<אתי בנדלר: זאת אומרת בכל זאת להגדיר את העקרונות בחקיקה הראשית ולאפשר לשר לשנות את ההגדרה כדי להתאים אותה אם וכאשר באמת יותקן צו חדש.

איתן כבל: כן, בבקשה, שם ותפקיד.

<אנואר חילף: אני ממונה חוקיות ייבוא במשרד הכלכלה.

<אנואר חילף: קודם כול ההגדרה הזאת כבר קיימת, אבל ברור שהיא מאוד מיושנת ואנחנו דנים כמעט בכל המרכיבים שלה.

<אנואר חילף: כמות סבירה זה רק דבר אחד שעלה - -

<לאה ורון: בהגדרה הזאת אתה מתכוון להגדרה של ייבוא אישי?

<אנואר חילף: כן.

<אתי בנדלר: כולל שאלות שאני לא הבנתי את ההגדרה, ואז פניתי בשל כך לגברת - - -

<אנואר חילף: אם אנחנו עכשיו מקבעים אותה בחוק את מקבעת משהו שאפילו לא מתאר את המצב הקיים.

<אנואר חילף: ההגדרה אומר שייבוא אישי לא יהיה באמצעות עוסק.

<אנואר חילף: כל ייבוא אישי שמגיע לארץ מגיע באמצעות חברת שילוח; חברת שילוח זה עוסק.

<אנואר חילף: כבר ההגדרה הזאת צריכה עדכון במצב הנוכחי.

<אנואר חילף: אנחנו רוצים לקבע דבר כזה שאנחנו יודעים שהוא לא מעודכן?

<אתי בנדלר: אבל אני הצעתי לאפשר לשנות אותה.

<אנואר חילף: בכל החוקים שהיו עניין הגדרת ייבוא אישי כמעט בכל התחומים – גם ציוד אלחוטי – תמיד הפנתה להגדרה שתהיה מכוח פקודת הייבוא והייצוא.

<אנואר חילף: כרגע היא מעוגנת בצו ייבוא חופשי ואחר כך תעוגן בצו ייבוא אישי.

<אנואר חילף: אנחנו רוצים להמשיך באותו קו כי אנחנו חושבים שלקבע הגדרה כזאת בחוק, אנחנו יכולים לייצר נזק.

<אנואר חילף: כבר נותנים מעמד – מעבירים לחוק, קובעים משהו שאנחנו יודעים מבחינה מקצועית שלא מספיק מתאר את המצב, את המציאות.

איתן כבל: אנואר, תודה.

איתן כבל: אנחנו צריכים לסיים כי מתחיל כאן דיון חדש.

איתן כבל: הדיון הזה היה חשוב כי הוא פתח שאלות שצריך היה לתת עליהן את הדעת.

איתן כבל: חברות וחברים, אני אוהב well done.

איתן כבל: אני לא יודע מה איתכם, בוודאי בחקיקה.

איתן כבל: אני לא מביא לעצמי לאישור חקיקה שהיא לא אפויה מספיק.

איתן כבל: יש כאן שאלות ענייניות.

איתן כבל: אנחנו בעד החוק, רוצים לקדם אותו, אבל אני מוצא את עצמי חצי משפטן.

איתן כבל: זה צריך להיות חוק מאוד פשוט.

איתן כבל: קצת מפריע לי שאתה מביא חוק שמלכתחילה הדברים שבו לא מתכתבים עם המציאות.

איתן כבל: המציאות היא כבר שונה, והחקיקה החדשה לא בדיוק מתכתבת איתה.

איתן כבל: ואת באה ואומרת ממילא, כמו שאמר עורך דין שלומי לויה שעדיין יגיעו.

איתן כבל: אני לא יודע להגיד מה יגיע או לא יגיע.

איתן כבל: אני אומר גם מניסיון רב שנים בחקיקה שמה שאתה לא מביא עכשיו ורואה אותו מול העיניים – אל תספר לי מה יהיה.

איתן כבל: כי כשמספרים לי מה יהיה הסיכויים שזה יקרה – אני לא אומר שזה לא קורה או שזה לא יקרה, אבל המציאות מוכיחה שבחלק גדול מהמקרים זה לא קורה.

איתן כבל: מי כמוך יודעת – את צעירה פה יחסית, אבל אין לו"ז אחד שעמדו בו.

איתן כבל: אני לא זוכר שמצאנו את עצמנו שממשלה או גורם כלשהו אמר, הנה, התחייבתי להביא את זה בלו"ז מסוים, וחלילה מישהו הקדים.

איתן כבל: ברוב המקרים – ברוב המכריע – תמיד מבקשים הארכות.

איתן כבל: דרך אגב, כל הבקשות צודקות.

איתן כבל: עוד לא קרה פעם אחת שמישהו בא בטענה לא צודקת.

איתן כבל: נו, אז מה?

איתן כבל: כל סעיף שאני כותב אני יודע שיבואו לבקש הארכה.

איתן כבל: אתה כבר יודע את זה מראש, אתה מכיר את הדינמיקה של העבודה הממשלתית, ואני גם מוסיף – מסיבות מוצדקות.

עבד אל חכים חאג' יחיא: תמיד.

איתן כבל: תמיד.

איתן כבל: נכון, חאג' יחיא?

עבד אל חכים חאג' יחיא: תמיד מוצדקות.

איתן כבל: תמיד מסיבות מוצדקות.

עבד אל חכים חאג' יחיא: שלא תמיד אפשר לשכנע שהן מוצדקות.

איתן כבל: נכון.

איתן כבל: אני מבקש, אורי, ואני אומר את זה גם לכל הנציגים וגם לגברתי הממונה – החוק חשוב.

איתן כבל: הוא חשוב מדי מכדי שהוא לא יגיע לכאן מהודק.

איתן כבל: הרשות המבצעת, קרי הממשלה – משרד הכלכלה, הממונה על ההגבלים, משרד האוצר – יביאו את החקיקה המשוכללת שעורך הדין לויה ורווית ארבל התייחסו אליה.

איתן כבל: בעזרת ה' שנתמודד אז.

איתן כבל: עד שאני לא רואה אותה מובאת לכאן להכנה לקריאה ראשונה, אני מודיע לכם – מבחינתי היא לא קיימת.

איתן כבל: אני אומר את זה בצורה הכי ברורה.

איתן כבל: אני לא יודע מה יהיה.

איתן כבל: נכון לרגע זה אין חוק.

איתן כבל: קח בחשבון שאנחנו עלולים למצוא את עצמנו עד שנעביר את החוק הזה, ועכשיו לא יודע מה יקרה אז מה שיש יש.

איתן כבל: אם מה שמונח כאן לפתחנו יידע לסייע לממונה להתכתב נכון יותר עם המצב הקיים – מבורך.

איתן כבל: לא באנו עכשיו להציל את כל העולם.

איתן כבל: אני מאמין בצעדים קטנים שבסוף יוצרים תמונה שלמה.

איתן כבל: עד שנחכה למהפכה הגדולה – אללה אכבר.

איתן כבל: תנו לנו להתמקד עכשיו במה שמונח לפנינו.

עבד אל חכים חאג' יחיא: יש לך הגדרה למהפכה גדולה?

איתן כבל: תודה רבה, הישיבה נעולה.